O. Dž. Simpsons

Orentals Džeimss "O. Dž." Simpsons (; dzimis  Sanfrancisko, Kalifornijas štatā, ASV, miris ) bija bijušais amerikāņu futbolists, aktieris un kriminālnoziedznieks.
 Biogrāfija 
Savas profesionāļa karjeras laikā pārstāvējis divus NFL līgas klubus: Bufalo "Bills" (1969—1977) un Sanfrancisko "49ers" (1978—1979). 1969. gada NFL draftā viņu izraudzījās Bufalo "Bills" ar kopējo 1. kārtas numuru. 1973. gadā tika atzīts par līgas MVP (vērtīgāko spēlētāju), ir iekļuvis vairākās simboliskajās izlasēs un ir saņēmis vairākus apbalvojumus. 1985. gadā viņš tika uzņemts NFL slavas zālē.

Savas aktiera karjeras laikā, kas pārklājās ar futbolista karjeru, viņš filmējās vairākās filmās, no kurām pazīstamākās ir "Kailais ierocis" (1988), "Kailais ierocis 2 ½: baiļu smarža" (1991), "Kailais ierocis 33 1/3" (1994).

1994. gada 12. jūnijā tika nogalināti Nikola Brauna Simpsone (O. Dž. Simpsona sieva) un viņas draugs Ronalds Goldmens. Šo divu slepkavību veikšanā tika apsūdzēts O. Dž. Simpsons.https://web.archive.org/web/20060205021959/http://www.law.umkc.edu/faculty/projects/ftrials/Simpson/simpson.htm Bet tiesas procesā 1995. gada 3. oktobrī viņš tika attaisnots. Simpsona tiesas process ASV guva lielu ievērību. Tiek lēsts, ka spriedumu noskatījās TV vai noklausījās radio ap 100 000 cilvēku. Lai gan Simpsons tika attaisnots dubultslepkavībā, tomār viņš tika atzīts par atbildīgu par abiem nāves gadījumiem 1997. gada civilprocesā.

2007. gadā Simpsonu arestēja Lasvegasā, Nevadas štatā, un apsūdzēja bruņotā laupīšanā un cilvēka nolaupīšanā. 2008. gadā viņu notiesāja un piesprieda 33 gadu cietumsodu ar vismaz deviņiem gadiem bez nosacītas atbrīvošanas. 2017. gada jūlijā viņam piešķīra nosacītu pirmstermiņa atbrīvošanu, oktobrī viņu atbrīvoja no cietuma, bet 2021. gada decembrī viņu atbrīvoja arī no nosacītā soda.

2023. gada maijā Simpsons paziņoja, ka viņam ir diagnosticēts vēzis, un pauda pārliecību, ka viņš to uzveiks. 2024. gada februārī tika ziņots, ka Simpsons tiek ārstēts no prostatas vēža. Tomēr viņš nomira no šīs slimības 2024. gada 10. aprīlī 76 gadu vecumā.
 Atsauces 

 Ārējās saites 

 Pro-Football-Reference.com profils 

Kategorija:1947. gadā dzimušie
Kategorija:2024. gadā mirušie
Kategorija:ASV amerikāņu futbola spēlētāji
Kategorija:Amerikāņu kinoaktieri
Kategorija:ASV noziedznieki